MESEC POŽARNE VARNOSTI A firefighter putting out a fire

Description automatically generated

OKTOBER je v Republiki Sloveniji mesec, ki je posvečen požarni varnosti. Vsako leto ima svojo osrednjo temo, ki jo v sodelovanju pripravijo in izvajajo Uprava RS za zaščito in reševanje, Gasilska zveza Slovenije in Slovensko združenje za požarno varstvo.

Aktivnosti gasilcev so v tem mesecu že tradicionalne, saj že vrsto let v tem mesecu še posebej sodelujemo z mediji in opozarjamo občane na nevarnost požarov ter pravilno ukrepanje, da do le-teh ne pride. Obiskujemo šole in vrtce ter otrokom predstavili našo dejavnost. Izvajamo prikazne in druge vaje na katerih preizkušamo operativno sposobnost naših enot, z upravljavci vodovodnega omrežja pregledujemo hidrantna omrežja ter raznim organizacijam pomagamo pri izvedbah evakuacije.

**EVAKUACIJA IZ OBJEKTA V PRIMERU POŽARA**

**Kaj je evakuacija**

Evakuacija je umik iz objekta na varno. Umikamo se po najhitrejši varni poti na zbirno mesto. Poteka po evakuacijski poti, ki je narisana v načrtu evakuacije. Evakuacijska pot je označena z znaki, ki kažejo smer evakuacije do zbirnega mesta izven objekta, ki je prav tako označeno.

![A picture containing text, picture frame

Description automatically generated]()

**Načrt evakuacije**

To je grafični prikaz objekta ali delov objekta, ki prikazuje položaj posameznega prostora in urejeno gibanje na varno. V njem je vrisana evakuacijska pot, zbirno mesto, položaj nameščenih naprav, opreme in sredstev za gašenje ter ročnih javljalnikov požara.

![Diagram

Description automatically generated]()

**Splošni napotki med evakuacijo**

* Če ugotovimo, da je v objektu prišlo do požara, ki ga ne moremo omejiti ali pogasiti s priročnimi gasilnimi sredstvi, se skušamo čim prej po varni poti in organizirano umakniti iz prostora in se zbrati na zbirnem mestu.
* Preden odpremo vrata preverimo, če so topla. V tem primeru jih ne odpiramo, saj je na drugi strani verjetno požar. Poiščemo drugo pot za varen umik, če smo v pritličju, se lahko evakuiramo tudi skozi okno.
* Nikoli se ne vračamo v prostor po dokumente in druge vredne predmete.

![A picture containing text, clipart

Description automatically generated]()

* Če je v prostoru veliko dima se plazimo po tleh, ker je tam zrak čistejši. Usta in nos si pokrijemo z vlažnim robčkom ali krpo.



* Izhod iz zadimljenega prostora lažje najdemo, če se gibamo ob stenah.

**Kako ukrepati, če je evakuacijska pot blokirana**

* Če prostora ne moremo zapustiti, čim prej pokličemo številko 112. Odpremo okno da nas bodo gasilci lažje opazili in da omogočimo dotok svežega zraka v prostor.
* Če se dim širi v prostor skozi odprtine na vratih, jih skušamo zamašiti z vlažnimi brisačami, posteljnino ali drugim blagom, da preprečimo širjenje dima v prostor.
* Če pri sebi nimamo telefona, kličemo na pomoč skozi okno.

![A picture containing clipart

Description automatically generated]()![A picture containing text, clipart

Description automatically generated]() ![A picture containing text, doll, clipart

Description automatically generated]()

**Evakuacija iz visoke stavbe**

* Sledimo načrtu evakuacije.
* Če so v stavbi protipožarna vrata, naj bodo ves čas zaprta.
* Nikoli ne uporabljamo dvigala, umikamo se po stopnicah.
* Če stavbe ne moremo zapustiti varno, se vrnemo v stanovanje in počakamo na pomoč.
* O požaru v stavbi obvestite tudi druge stanovalce.
* Ko smo na varnem, pričakamo gasilce in jim posredujemo čim več informacij o požaru v stavbi (v katerem nadstropju je požar, ali je kdo ostal v stavbi ipd.).

Vir: Besedilo je nastalo leta 2007 in 2015 v projektu Oktober - mesec požarne varnosti.

**VIDEOPOSNETKI:**

EVAKUACIJA

<https://www.youtube.com/watch?v=0T7BZW6yU6M&ab_channel=URSZRSOS112>

POŽAR V KUHINJI IN GAŠENJE

<https://www.youtube.com/watch?v=tP7MYIYZ450&t=152s&ab_channel=korvormerp>

NEVARNOSTI V KUHINJI – VIŠJA STOPNJA

<https://www.youtube.com/watch?v=f4TPzGqhDwE&ab_channel=AlesJug>